***Proiect***

**DECIZIE nr. 3/7**

**din 14 august 2024**

|  |
| --- |
| **REPUBLICA MOLDOVA**  CONSILIUL RAIONAL ŞTEFAN VODĂ |

Cu privire la stabilirea taxelor lunare de instruire

în școlile de arte din raionul Ştefan Vodă şi

filialele acestora, pentru anul de studii 2024-2025

În conformitate cu prevederile Hotărârii Guvernului nr. 450 din 16.06.2011 pentru aprobarea Regulamentului privind modul de încasare a taxei pentru instruirea în şcolile de muzică, artă şi artă plastică şi ordinul Ministerului Culturii nr. 196 din 23.08.2011 cu privire la aprobarea Regulamentului şcolilor de muzică, arte şi arte plastice.

În baza art. 43 alin (2) şi art. 46 din Legea nr. 436-XVI din 28.12.2006 privind administraţia publică locală, Consiliul raional Ştefan Vodă **DECIDE:**

1. Se aprobă taxa lunară de instruire în Şcoala de arte „Maria Bieşu” din or. Ştefan Vodă şi filialele ei, începând cu **01 septembrie 2024**, *conform anexei nr. 1*.

2. Se aprobă taxa lunară de instruire în Şcoala de arte din s. Olăneşti, începând cu **01 septembrie 2024**, *conform anexei nr. 2*.

3. Sunt scutiţi integral de taxa pentru instruire copiii orfani (de ambii părinţi), cei care cresc în case de tip familial, cei aflaţi sub tutelă, şi cei ce primesc indemnizaţii sociale, dacă în şcoala de arte învaţă elevi din familii cu patru şi mai mulţi copii, plata pentru instruirea primului copil se achită în întregime, iar pentru ceilalţi copii în mărime de 50 la sută din cuantumul taxei.

4**.** Taxa pentru instruire se plăteşte până la data de 10 a lunii curente, cu excluderea ei pe durata vacanţei de vară.

5. Controlul executării prezentei decizii se atribuie direcției generale educație.

6. Prezenta decizie poate fi contestată cu cerere prealabilă la autoritatea emitentă cu sediul în or. Ștefan Vodă, str. Libertății nr. 1 sau la Judecătoria Căușeni (cu sediul Ștefan Vodă) orașul Ștefan Vodă, str. Grigore Vieru nr. 6, în termen de 30 zile de la data comunicării, potrivit prevederilor Codului administrativ al Republicii Moldova nr. 116/2018.

**7.** Prezenta decizie se include în Registrul actelor locale (actelocale.gov.md), se publică pe pagina web a Consiliului raional Ştefan Vodă şi se aduce la cunoștință:

Şcoalii de arte „Maria Bieşu” din or.Ștefan Vodă;

Şcolii de arte din s.Olăneşti;

Direcției generale educație.

**Preşedintele şedinţei:**

*Contrasemnează:*

**Secretarul Consiliului raional Ion Ţurcan**

**Anexa nr. 1**

la decizia Consiliului raional Ştefan Vodă

nr. 3/7 din 14 august 2024

Taxa lunară de instruire

în Şcoala de arte „Maria Bieşu” din or. Ştefan Vodă şi filialele ei,

începând cu **01 septembrie 2024**

|  |  |
| --- | --- |
| Pian/chitară | 320,00 lei |
| Instrumente populare (acordeon, ţambal, contrabas; nai; cobză)  Instrumente cu coardă (vioară) | 290,00 lei  280,00 lei |
| Canto | 320,00 lei |
| Arta coregrafică | 270,00 lei |
| Arte vizuale | 240,00 lei |
| Arta actorului | 250,00 lei |
| Instrumente aerofone | 280,00 lei |
| ***în filiale (sate)*** |  |
| Instrumente populare (acordeon, ţambal, contrabas; nai; cobză) | 210,00 lei |
| Arte vizuale | 190,00 lei |
| Instrumente aerofone | 210,00 lei |
| Arta coregrafică | 190,00 lei |

**Anexa nr. 2**

la decizia Consiliului raional Ştefan Vodă

nr. 3/7 din 08 august 2024

Taxa lunară de instruire

în Şcoala de arte din s. Olăneşti,

începând cu **01 septembrie 2024**

|  |  |
| --- | --- |
| Pian | 190,00 lei |
| Instrumente populare (acordeon, ţambal, contrabas; nai; cobză) | 180,00 lei |
| Instrumente cu coarde | 180,00 lei |
| Artă teatrală | 180,00 lei |
| Artă plastică | 180,00 lei |
| Arta coregrafică | 180,00 lei |
| Instrumente aerofone | 180,00 lei |
| Canto | 190,00 lei |